Komisijos reglamentas (EB) Nr. 1059/97
1997 m. birželio 11 d.
pataisantis didžiausią metinę žvejybinę pastangą tam tikroms žvejybos rūšims
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. birželio 15 d. Tarybos reglamentą (EB) Nr. 2027/95, nustatantį žvejybinės pastangos, susijusios su tam tikromis Bendrijos žūklės zonomis ir ištekliais, valdymo sistemą [1], ypač į jo 4 straipsnio antrąją įtrauką,
kadangi Reglamento (EB) Nr. 2027/95 4 straipsnio antroje įtraukoje numatyta, kad Komisija valstybės narės prašymu imasi atitinkamų priemonių, kad atitinkama valstybė narė galėtų išnaudoti savo žvejybos kvotas pagal 1995 m. kovo 27 d. Tarybos reglamento (EB) Nr. 685/95 dėl žvejybinės pastangos, susijusios su tam tikromis Bendrijos žūklės zonomis ir ištekliais, valdymo [2] 6 straipsnio 2 dalies trečiąją pastraipą;
kadangi Nyderlandai paprašė Komisijos pataisyti jos laivams suteiktą didžiausią metinę žvejybinę pastangą, susijusią su tam tikromis kvotomis, jai paskirtomis remiantis 1996 m. gruodžio 20 d. Tarybos reglamentu (EB) Nr. 390/97, nustatančiu bendras 1997 m. leistinas sugauti tam tikrų žuvų išteklių ir žuvų išteklių grupių kvotas ir konkrečias jų žvejojimo sąlygas [3], su paskutiniais pakeitimais, padarytais Reglamentu (EB) Nr. 711/97 [4];
kadangi šis reglamentas įsigalioja iš karto, kad Nyderlandai galėtų naudotis savo kvota;
kadangi šiame reglamente numatytos priemonės atitinka Žuvininkystės ir akvakultūros vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Nyderlandų karalystės didžiausia metinė žvejybinė pastanga giliavandenėms žuvims naudojant velkamąsias priemones, kaip nurodyta Reglamento (EB) Nr. 2027/95 I priede, iš dalies keičiama taip, kaip nurodyta šiame priede.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Jis taikomas nuo 1997 m. birželio 9 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1997 m. birželio 11 d.